עולם היורה

עלילה

22 שנים לאחר מאורעות "פארק היורה", האי איסלה נובלר, אי הממוקם מחוץ לחוף האוקיינוס השקט של מרכז אמריקה ליד קוסטה ריקה, כולל כעת פארק שעשועים וגן חיות חדש של דינוזאורים בתפקוד מלא הנקרא "עולם היורה", כפי שנקרא במקור "פארק היורה" בידי ג'ון האמונד מהסרט הראשון (שבינתיים כבר מת). בפארק נמצאים דינוזאורים צמחוניים (טריצרטופס, אפטוזאורוס, סטגוזאורוס ואנקילוזאורוס) בשטח הפתוח, גורי דינוזאורים בפינת ליטוף (טריצרטופסים צעירים משמשים כ"סוסי רכיבה" לילדים בדומה לסוסי פוני) וישנן הופעות האכלה של הטירנוזאורוס רקס והזוחל הימי הענק מוסזאורוס. הפארק החדש נמצא בבעלותו של סיימון מאסראני (אירפאן קאן), המנכ"ל של "תאגיד מאסראני".
לאחר 10 שנים מפתיחת הפארק, בהם כמות המבקרים הולכת ופוחתת, חברת אינג'ן מתחילה להגיע לפשיטת רגל והמנכ"ל שלה מאסראני, דורש מהגנטיקאים של הפארק ליצור בהנדסה גנטית דינוזאור חדש, גדול ומפחיד יותר מכל מה שהיה בפארק. התוצאה שיוצר הגנטיקאי הראשי, ד"ר הנרי וו (בי די וונג), היא נקבת דינוזאור היברידית הקרויה "אינדומינוס רקס" ודומה לגיגאנוטוזאורוס בעל יכולות קטלניות. דינוזאור זה חי בבידוד (לאחר שטרף את אחיו) משאר הפארק בדלתות משוריינות בכבדות.
קלייר דירינג (ברייס דאלאס הווארד), מנהלת התפעול של הפארק, מציגה את הדינוזאור החדש למשקיעים של הפארק, אך מאסראני שמגיע לבקר בכלוב האינדומינוס מעוניין בחוות דעה נוספת על הבטיחות של הכלוב. בינתיים אחייניה של קלייר, זאק (ניק רובינסון) וגריי (טיי סימפקינס) מגיעים אלה לביקור, אך היא אינה מוצאת זמן אליהם ומוסרת אותם להשגחת עוזרתה זארה (קייטי מקגראת').
אוון גריידי (כריס פראט), מאלף דינוזאורים שעוסק במחקר התנהגות על קבוצת ולוצירפטורים הידועים בשם: בלו, צ'רלי, דלתא ואקו, קודי האותיות B-E בקשר של צבא ארצות הברית. האות אלפא (A) שמורה לו. הוא יצא בעבר עם קלייר אך לא מצאו שפה משותפת. קלייר מגיעה אליו בבקשה שיבדוק את הכלוב של הדינוזאור ההיברידי ואוון נענה.
כאשר הוא נכנס לכלוב, הוא מגלה שישנה שריטת עקבות על גדרות הכלוב והדינוזאורית נעלמת. בשעה שקלייר נוסעת לחדר הבקרה, אוון ושני עובדים נוספים נכנסים לכלוב כדי לחקור, אך היא מופיעה בפנים, טורפת את שני העובדים (אוון ניצל על ידי בלבול חוש הריח שלה בעזרת שפיכת בנזין על עצמו) ומצליחה לברוח בגלל הדלתות הפתוחות. היא נמלטת ומתחילה להרוג כל דינוזאור או איש בפארק.
בינתיים שני האחיינים רוכבים בכדור משוריין, נתקלים באינדומינוס וכמעט נהרגים אך מצליחים להימלט. צוות האבטחה של הפארק מנסה להחזיר את הנקבה ההיברידית לכלוב שלה בעזרת נשקים חלשים אבל מתברר שהיא פיתחה יכולת הסוואה והיא הורגת את רוב המאבטחים. קלייר ואוון יוצאים לחפש את זאק וגריי, אך מגלים מספר אפטוזאורים הרוגים וכמעט נתפסים בעצמם בידי האינדומינוס. הם ניצלים בזכות מסוק עם מכונת ירייה שסיימון מעלה לאוויר ורודף אחרי הדינוזאורית.
אלא שהיא פורצת את כלוב הפטרוזאורים, שוברת את הזכוכיות האטומות ומבריחה את הפטרוזאורים. הפטרוזאורים המבוהלים נתקלים במסוק ומרסקים אותו בפיצוץ שהורג את כל נוסעיו. הפטרוזאורים שמשתחררים תוקפים את אזור המבקרים, שם קלייר מתאחדת עם אחייניה (לאחר שהעוזרת שלה נטרפה), כשגם האינדומינוס בדרך דרומה לשם. צבא של מסוקים נשלח מהיבשת להרוג את הפטרוזאורים.
לאחר ויכוח ביניהם, מנהל האבטחה, ויק הוסקינס (וינסנט ד'אונופריו), כופה על אוון ובארי לשחרר את הרפטורים כדי לתקוף את האינדומינוס. אוון וחבריו משחררים אותם והם מגיעים אל האינדומינוס, מוכנים לירות. אולם לחרדת כולם הרפטורים מתקשרים איתה ועוברים לתקוף את המאבטחים - מתברר מאוחר מדי שה-DNA שלה מורכב גם מ-DNA של ולוצירפטור. כמה חיילים יורים על האינדומינוס שנמלטת אך הרפטורים הורגים רבים מהם. אוון מנסה להגיע לקשר עם צ'רלי אך הוא נהרג ב-RPG.
גריי, זאק, קלייר ואוון בורחים למעבדה ומגלים שכל המקום רוקן מעוברי הדינוזאורים. שם הם מגלים את הוסקינס המגלה להם שהרפטורים הללו מיועדים לשימוש צבאי, אבל נטרף על ידי הרפטורית דלתא שהגיחה פנימה. החבורה בורחת מהבניין ונתקלת בשני הרפטורים הנותרים, והדלתא מאחוריהם. אוון מצליח להרגיע את בלו שמסמנת עם הראש לאוון לברוח כשהיא וחבריה תוקפים את האינדומינוס. אך האינדומינוס הורגת שניים מהם ופוצעת את האחרונה - בלו. גריי מתלונן על כך ש-24 שיניים זה לא כוחות מול 50- וקלייר מקבלת רעיון. היא הולכת לכלוב מס' 9 ומבקשת מהמפעיל היחיד שנותר, לאוורי, לפתוח את השער. לאוורי ההמום נאלץ לשחרר את הטירנוזאורוסית היחידה, שמגיעה לקרב מול האינדומינוס. האינדומינוס הגדול יותר גובר עליה וכמעט הורג אותה, אך בלו חוזרת ומסיחה את דעתה וביחד שניהם מצליחות לגבור על האינדומינוס ולהעיף אותה לעבר גדר מעל המים. האינדומינוס הכועסת ניסתה להגיב אך נתפסת ונטרפת על ידי המוסזאורוס שקופץ לעברה מהמים.
לאחר מכן הטי-רקס מסתכל על בלו כמחווה על עזרתו ומתרחק, הפארק שנפתח לראשונה נסגר כשכל הניצולים מפונים מהאי והורי זאק וגריי מגיעים לקחת אותם ולהיפרד מקלייר. בסוף הסרט הדינוזאורים שוב משתלטים על הפארק והטירנוזאורית שואגת מהתצפית שמעל חדר הבקרה.

פיתוח

הסרט אושר ב-11 בינואר 2013. בפברואר 2013 עלו שמועות לפיהן הפקת הסרט "פארק היורה 4" תצא לדרך כשאולפני ראליי ייטלו חלק בהפקה, אף שהמפיק פרנק מרשל דחה את הטענות וטען כי לא נעשו החלטות שכאלה.
עם זאת חברת USA Production הצהירה כי צילומי הסרט ייחלו ביולי 2013.
במאי 2013 הודיעו כי יצירת הסרט הוקפאה ואולי אף תבוטל, אך ב-19 ביוני יצאה הודעה בה הסרט יצא ב-2015. ב-10 בספטמבר השתנה השם מ-"Jurassic Park IV" ל-"Jurassic World".

הצלחה בקופות וביקורות

הסרט הפך לשובר קופות כבר ביום הקרנת הבכורה ורשם את הפתיחה המכניסה ביותר בתולדות הקולנוע בשעתו. כעבור שבועיים גרף הסרט הכנסות של למעלה ממיליארד דולר.
הסרט זכה לביקורות חיוביות ברובן. עם זאת, פלאונטולוגים ביקרו את הסרט על כך שחלק מהדינוזאורים המוצגים בו לא מדויקים מדעית ולא מתאימים לתגליות של העשור האחרון, כגון העובדה שלוולוצירפטורים היו נוצות ונראה שגם לטירנוזאורוס.